РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/87-20

04. март 2020. године

Б е о г р а д

**З А П И С Н И К**

**83. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 03. МАРТА 2020. ГОДИНЕ**

Седница је почела у 10,30 часова.

Седници је председавао Петар Петровић, председник Одбора.

Седници су присуствовали чланови Одбора: Неђо Јовановић, др Александар Мартиновић, Жарко Мићин, Јован Палалић, Биљана Пантић Пиља и Марко Парезановић.

Седници су присуствовали и Драган Вељковић, заменик члана Славише Булатовића, Маријан Ристичевић, заменик члана Ђорђа Комленског и Золтан Пек, заменик члана др Балинт Пастора.

Седници нису присуствовали чланови Одбора: Михаило Јокић, Наташа Мићић, Милетић Михајловић, Вјерица Радета, Душан Петровић, Срето Перић и Татјана Мацура, нити њихови заменици.

Седници су присуствовали и Иван Јовичић, заменик председника Високог савета судства, изборни члан из реда судина и Матија Радојичић, изборни члан из реда судина.

Председник Одбора је констатовао да су испуњени услови за рад и пуноважно одлучивање након чега је ставио на гласање, а чланови Одбора су **једногласно** утврдили следећи

Д н е в н и р е д:

1. Разматрање Предлога одлуке о избору председника судова, који је поднео Високи савет судства (119-2592/19 од 17. 10. 2019. године);
2. Утврђивање Предлога одлуке о престанку функције јавног тужиоца у Основном јавном тужилаштву у Новом Пазару и Основном јавном тужилаштву у Лебану.

**ПРВА ТАЧКА -** Разматрање Предлога одлуке о избору председника судова, који је поднео Високи савет судства (119-2592/19 од 17. 10. 2019. године).

**Петар Петровћ** је подсетио присутне да је на 77. седници Одбор усвојио закључак, који је упућен Високом савету судства, са молбом да преиспита Предлог одлуке о избору 74 председника основних и прекршајних судова, уз образложење да чланови Одбора располажу информацијама, које неке од предложених кандидата чине недостојним за обављање ове функције. Високи савет судства је поступио по захтеву Одбора и доставио писмо из обавештење Народној скупштини и Одбору за правосуђе, државну управу и локалну самоуправу о повлачењу предлога за кандидата за избор на функцију председника суда и то: за председника Основног суда у Руми; председника Основног суда у Сенти председника Основног суда у Сремској Митровици и председника Прекршајног суда у Рашки, јер је овај кандидаткиња, у међувремену испунио услов за престанак функције због навршења радног века.

Председник је истакао да је на седници Високог савета судства било предлога да се повуку и предлози за председника Основног суда у Шапцу и за председника Прекршајног суда у Краљву, али да за тај предлог није гласала потребна већина чланова Високог савета судства. С тим у вези, оспорио је избор наведних кандидата, након чега је отворио расправу у вези са овом тачком дневног реда, у којој су учествовали др Александар Мартиновић и Неђо Јовановић.

**Др Александар Мартиновић** је истакао да све што је претходило данашњој седници Одбора за правосуђе, државну управу и локалну самоуправу, у вези са предлогом кандидата за избор на функцију председника суда, добар пример сарадње овог одбора и Високог савета судства и могућности да се дође до компромиса, на чему се захвалио Високом савету судства.

Позвао је чланове Одбора да размотре предлог председника Одбора да буде оспорен кандидат за председника Прекршајног суда у Краљеву.

**Неђо Јовановић** је изнео став да је за Републику Србију веома корисно што је Високи савет судства пронашао законску могућност да из свог предлога за избор на функцију председника 74 основна и прекршајна суда, повуче четири предлога, те да се на тај начин превазиђе ситуација у којој би Србија у дугачком временском периоду остала без председника великог броја судова, нарочито када се има у виду да је највећи број предложених кандидата остварило одличне резултате у регуларном поступку њиховог предлагања.

Указао је на потребу да се преиспита и методологија и правилник о вредновању рада судија како би било могуће, у извеснојкориговала чињеница да Високи савет судства не користи истражна начела како би дошао до чињеница и сазнања о раду сваког судије, а нормативно унапређење правилника би требало да омогући увођење критеријума које до сада није садржао.

**Петар Петровић** је пре закључења расправе у вези са овом тачком дневног реда повукао своје оспоравање кандидата за избор на функцију председника Прекршајног суда у Краљеву, након чега је ставио на гласање следеће предлоге:

Да Одбор за правосуђе, државну управу и локалну самоуправу констатује да је Високи савет судства поднео Предлог одлуке о избору председника судова, као овлашћени предлагач, у складу са чланом 71. став 1. Закона о судијама и члана 201. Пословника Народне скупштине Републике Србије.

Чланови и заменици чланова Одбора су **једногласно** усвојили овај предлог.

Да Одбор констатује да је Високи савет судства дописом 03 Број 119-2592/19-3 од 27. фебруара 2020. године, сагласно члану 193. Пословника Народне скупштине, у Предлогу одлуке о избору председника судова (број 119-2592/19, од 17. октобра 2019. године), повукао следеће предлоге: под тачком 32. за председника Основног суда у Руми; под тачком 33. за председника Основног суда у Сенти; под тачком 35. за председника Основног суда у Сремској Митровици и под тачком 65. за председника Прекршајног суда у Рашки.

Чланови и заменици чланова Одбора су **једногласно** усвојили овај предлог.

Председник Одбора Петар Петровић је, на основу члана 201. став 3. Пословника Народне скупштине, оспорио предлог за избор кандидата под тачком 42. за председника Основног суда у Шапцу.

Да Одбор одлучи да предложи Народној скупштини да прихвати Предлог одлуке о избору за председника Основног суда у Алексинцу, Основног суда у Аранђеловцу, Основног суда у Бачкој Паланци, Основног суда у Бечеју, Основног суда у Бору, Основног суда у Брусу, Основног суда у Великој Плани, Основног суда у Великом Градишту, Основног суда у Вршцу, Основног суда у Горњем Милановцу, Основног суда у Деспотовцу, Основног суда у Зајечару, Основног суда у Ивањици, Основног суда у Кикинди, Основног суда у Књажевцу, Основног суда у Краљеву, Основног суда у Куршумлији, Основног суда у Лазаревцу, Основног суда у Лесковцу, Основног суда у Лозници, Основног суда у Мионици, Основног суда у Неготину, Основног суда у Обреновцу, Основног суда у Параћину, Основног суда у Петровцу на Млави, Основног суда у Пироту, Основног суда у Пожаревцу, Основног суда у Пожеги, Основног суда у Прибоју, Основног суда у Пријепољу, Основног суда у Рашки, Основног суда у Смедереву, Основног суда у Старој Пазови, Основног суда у Суботици, Основног суда у Трстенику, Основног суда у Убу, Основног суда у Ужицу, Основног суда у Чачку, Прекршајног суда у Аранђеловцу, Прекршајног суда у Бачкој Паланци, Прекршајног суда у Бечеју, Прекршајног суда у Ваљеву, Прекршајног суда у Врању, Прекршајног суда у Вршцу, Прекршајног суда у Горњем Милановцу, Прекршајног суда у Зајечару, Прекршајног суда у Зрењанину, Прекршајног суда у Кикинди, Прекршајног суда у Краљеву, Прекршајног суда у Лазаревцу, Прекршајног суда у Лесковцу, Прекршајног суда у Младеновцу, Прекршајног суда у Новом Пазару, Прекршајног суда у Параћину, Прекршајног суда у Пироту, Прекршајног суда у Пожаревцу, Прекршајног суда у Пожеги, Прекршајног суда у Прешеву, Прекршајног суда у Пријепољу, Прекршајног суда у Прокупљу, Прекршајног суда у Руми, Прекршајног суда у Сенти, Прекршајног суда у Сјеници, Прекршајног суда у Смедереву, Прекршајног суда у Сомбору, Прекршајног суда у Сремској Митровици, Прекршајног суда у Суботици, Прекршајног суда у Ужицу и Прекршајног суда у Шапцу.

Чланови и заменици чланова Одбора су **једногласно** усвојили овај предлог.

Да за известиоца Одбора на седници Народне скупштине буде одређен Петар Петровић, председник Одбора.

Чланови и заменици чланова Одбора су **једногласно** прихватили овај предлог.

**ДРУГА ТАЧКА** - Утврђивање Предлога одлуке о престанку функције јавног тужиоца у Основном јавном тужилаштву у Новом Пазару и Основном јавном тужилаштву у Лебану.

**Петар Петровић** је обавестио присутне да је Државно веће тужилаца доставило Народној скупштини одлуке којима је утврђено да су се испунили услови да Нермину Кошковцу, јавном тужиоцу у Основном јавном тужилаштву у Новом Пазару и Станиславу Станковићу, јавном тужиоцу у Основном јавном тужилаштву у Лебану, на основу члана 89. Закона о јавном тужилаштву, престанe функција јавног тужиоца по сили закона због навршења радног века и утврдио Предлог одлуке о престанку функције јавног тужиоца у Основном јавном тужилаштву у Новом Пазару и престанку функције јавног тужиоца у Основном јавном тужилаштву у Лебану.

Председавајући је отворио расправу у вези са овом тачком дневног реда, па како се нико није јавио за реч, закључио је расправу и ставио на гласање предлог:

-Да Одбор утврди Предлог одлуке о престанку функције јавног тужиоца у Основном јавном тужилаштву у Новом Пазару и престанку функције јавног тужиоца у Основном јавном тужилаштву у Лебану.

Чланови и заменици чланова Одбора су **једногласно** прихватили овај предлог.

-Да за представника Одбора на седници Народне скупштине буде одређен Петар Петровић, председник Одбора.

Чланови и заменици чланова Одбора су **једногласно** прихватили овај предлог.

Седница је завршена у 11,00 часова.

СЕКРЕТАР ПРЕДСЕДНИК

Сања Пецељ Петар Петровић